**Kris Russell** (s. 2. toukokuuta 1987 Caroline, Alberta) on kanadalainen jääkiekkoilija, pelipaikaltaan puolustaja. Hän edustaa NHL-seura Edmonton Oilersia.

Ura
---

### Juniorivuodet

Ennen ammattilaisuransa aloittamista Russell pelasi neljä kautta, vuodet 2003–2007, Medicine Hat Tigersissa juniorisarja WHL:ssä. Hän oli kolmella kaudella, 2004–2005, 2005–2006 ja 2006–2007, joukkueensa eniten pisteitä tehnyt puolustaja. Eniten pisteitä Russell teki viimeisellä juniorikaudellaan, jolla oli Tigersin paras pistemies tehtyään 59:ssä runkosarjaottelussa 69 tehopistettä, 32 maalia ja 37 syöttöpistettä. Kaikkiaan hän pelasi WHL:ssä 241 runkosarjaottelua, joissa hän teki 196 tehopistettä, 76 maalia ja 120 syöttöpistettä, ja 66 pudotuspeliottelua, joissa hän teki 39 tehopistettä, 13 maalia ja 26 syöttöpistettä.

Vuosina 2004 ja 2007 Russell oli voittamassa WHL:n mestaruutta, President's Cupia (nykyiseltä nimeltään Ed Chynoweth Cup), ja hän sai WHL-vuosinaan myös useita henkilökohtaisia palkintoja. Vuonna 2007 hän sai Four Broncos Memorial Trophyn WHL:n vuoden pelaajana ja vuosina 2006 ja 2007 Bill Hunter Memorial Trophyn liigan parhaana puolustajana. Kerran, vuonna 2007, hänet nimettiin myös Canadian Hockey Leaguen parhaaksi puolustajaksi. Russell palkittiin myös hyvästä urheiluhengestä, vuosina 2005 ja 2006 WHL:n Brad Hornung Trophylla ja vuonna 2006 CHL Sportsman of the Year -palkinnolla. 

### Ammattilaisura

Columbus Blue Jackets varasi Russellin NHL:ään numerolla 67 varaustilaisuuden 2005 kolmannella kierroksella. Hän aloitti ammattilaisuransa kaksi vuotta myöhemmin ja pelasi kauden 2007–2008 kokonaan Blue Jacketsin riveissä. Russell pelasi NHL-tulokaskaudellaan 67 runkosarjaottelua ja teki kymmenen tehopistettä, kaksi maalia ja kahdeksan syöttöpistettä. Ensimmäisen NHL-ottelunsa hän pelasi 10. lokakuuta 2007, jolloin Blue Jackets kohtasi vierasottelussa Dallas Starsin. 

Kaudella 2008–2009 Russell edusti Blue Jacketsia 66:ssa runkosarjaottelussa ja teki 21 tehopistettä, kaksi maalia ja 19 syöttöpistettä. Keväällä 2009 hän pelasi ensimmäiset NHL:n pudotuspeliottelunsa, neljä ottelua, joissa teki kaksi tehopistettä, maalin ja syöttöpisteen. Russell pelasi kauden 2008–2009 aikana myös 14 runkosarjaottelua AHL-liigan Syracuse Crunchissa ja teki niissä kahdeksan tehopistettä, kolme maalia ja viisi syöttöpistettä. Hän teki myös kahdella seuraavalla NHL-kaudella yli 20 tehopistettä.

Russell edusti Columbusta marraskuuhun 2011 asti. Hän siirtyi kesken kauden 2011–2012 St. Louis Bluesiin pelaajakaupassa, jossa Blue Jackets sai vaihdossa puolustaja Nikita Nikitinin.

Kris Russell Turun Palloseurassa marraskuussa 2012.
Syyskuussa 2012 Russell teki aiemmin samassa kuussa alkaneen NHL:n työsulun ajan kestäneen sopimuksen SM-liigan Turun Palloseuran kanssa. Hän teki ensimmäisessä ottelussaan, ottelussa Helsingin IFK:ta vastaan, kaksi tehopistettä (1+1), mutta toinen, ottelu Espoo Bluesia vastaan, jäi häneltä kesken vain yhden vaihdon jälkeen ensimmäisessä ottelussa tulleen jalkavamman vuoksi. Hän lähti Blues-ottelun jälkeen Pohjois-Amerikkaan, mutta palasi Suomeen kaksi viikkoa myöhemmin vamman kuntoutuksen edettyä nopeasti.

Heinäkuussa 2013 Russell siirtyi Calgary Flamesiin, joka antoi St. Louisille vaihdossa viidennen kierroksen varausvuoron NHL:n varaustilaisuudessa 2014.

### Maajoukkue

Russell on edustanut Kanadan jääkiekkomaajoukkuetta kaksissa aikuisten arvokilpailuissa, maailmanmestaruuskilpailuissa vuosina 2010 ja 2012. Hän pelasi vuoden 2010 turnauksessa seitsemän ottelua tehopistein 1+3=4 ja vuoden 2012 turnauksessa neljä ottelua tehopistein 0+3=3. Russell on edustanut maataan myös kaksissa jääkiekon nuorten maailmanmestaruuskilpailuissa, 2006 ja 2007. Hän oli voittamassa molempina vuosina nuorten MM-kultaa.

### Palkinnot

#### WHL

* Brad Hornung Trophy 2005 ja 2006
* Bill Hunter Memorial Trophy 2006 ja 2007
* idän ensimmäisessä All Stars -joukkueessa 2006 ja 2007
* Four Broncos Memorial Trophy 2007

#### CHL

* Vuoden puolustaja 2007

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2003–2004 | Medicine Hat Tigers | WHL | 55 | 4 | 15 | 19 | 30 | 20 | 3 | 2 | 5 | 4 |
| 2004–2005 | Medicine Hat Tigers | WHL | 72 | 26 | 35 | 61 | 37 | 10 | 2 | 1 | 3 | 4 |
| 2005–2006 | Medicine Hat Tigers | WHL | 55 | 14 | 33 | 47 | 18 | 13 | 4 | 8 | 12 | 11 | JMM | 6 | 1 | 3 | 4 | 4 |
| 2006–2007 | Medicine Hat Tigers | WHL | 59 | 32 | 37 | 69 | 56 | 23 | 4 | 15 | 19 | 24 | JMM | 6 | 4 | 2 | 6 | 0 |
| 2007–2008 | Columbus Blue Jackets | NHL | 67 | 2 | 8 | 10 | 14 |  |  |  |  |  |
| 2008–2009 | Columbus Blue Jackets | NHL | 66 | 2 | 19 | 21 | 28 | 4 | 1 | 1 | 2 | 2 |
| 2009–2010 | Columbus Blue Jackets | NHL | 70 | 7 | 15 | 22 | 32 |  |  |  |  |  | MM | 7 | 1 | 3 | 4 | 2 |
| 2010–2011 | Columbus Blue Jackets | NHL | 73 | 5 | 18 | 23 | 37 |  |  |  |  |  |
| 2011–2012 | Columbus Blue Jackets | NHL | 12 | 2 | 1 | 3 | 13 |  |  |  |  |  |
|  | St. Louis Blues | NHL | 43 | 4 | 5 | 9 | 12 | 9 | 0 | 3 | 3 | 5 | MM | 4 | 0 | 3 | 3 | 2 |
| 2012–2013 | TPS | SM-liiga | 15 | 2 | 12 | 14 | 8 |  |  |  |  |  |
|  | St. Louis Blues | NHL | 33 | 1 | 6 | 7 | 9 | 0 | 0 | 0 | 0 | 0 |
| 2013–2014 | Calgary Flames | NHL | 68 | 7 | 22 | 29 | 15 |  |  |  |  |  |
| 2014–2015 | Calgary Flames | NHL | 79 | 4 | 30 | 34 | 17 | 11 | 2 | 5 | 7 | 7 |
| 2015–2016 | Calgary Flames | NHL | 51 | 4 | 11 | 15 | 8 |  |  |  |  |  |
|  | Dallas Stars | NHL | 11 | 0 | 4 | 4 | 2 | 12 | 0 | 4 | 4 | 4 |
| 2016–2017 | Edmonton Oilers | NHL | 68 | 1 | 12 | 13 | 23 | 13 | 0 | 4 | 4 | 4 |
| 2017–2018 | Edmonton Oilers | NHL | 78 | 4 | 17 | 21 | 8 |  |  |  |  |  |
| 2018–2019 | Edmonton Oilers | NHL | 72 | 3 | 13 | 16 | 27 |  |  |  |  |  |
| 2019–2020 | Edmonton Oilers | NHL | 55 | 0 | 9 | 9 | 14 | 4 | 0 | 0 | 0 | 2 |
| 2020–2021 | Edmonton Oilers | NHL | 35 | 0 | 9 | 9 | 8 | 1 | 0 | 0 | 0 | 0 |
| 2021–2022 | Edmonton Oilers | NHL | 31 | 2 | 7 | 9 | 4 | 6 | 0 | 0 | 0 | 0 |
| 15 kautta | Yhteensä | NHL | 912 | 48 | 206 | 254 | 271 | 60 | 3 | 17 | 20 | 24 |

Perhe
-----

Kris Russellilla on identtinen kaksoisveli Ryan, joka myös on ammattilaisjääkiekkoilija ja pelannut NHL:ssä. Veljesten isä Doug "Shaky" Russell työskenteli aiemmin härkärodeon parissa, kunnes lopetti heidän syntymänsä jälkeen.

Lähteet
-------

* Kris Russell The Internet Hockey Databasessa (englanniksi)
* Kris Russell Legends of Hockey -sivustolla (englanniksi)
* Kris Russell *Elite Prospects*. Everysport Media Group AB.  (englanniksi)
* Kris Russell Jatkoaika.comissa

### Viitteet

1. ↑  Blues acquire D Russell from Blue Jackets for D Nikitin *TSN.ca*.  10.11.2011.  Arkistoitu 11.11.2011. Viitattu 11.11.2011. (englanniksi)
2. ↑  Lund, Sakari: TPS hankki NHL-puolustajan *Yle Urheilu*.  26.9.2012. Viitattu 29.9.2012.
3. ↑  Palomäki, Ilkka: TPS:n NHL-pakin visiitti jäi erittäin lyhyeksi *Yle Urheilu*.  2.10.2012. Viitattu 3.10.2012.
4. ↑  TPS:n NHL-vahvistus palaa Turkuun *Yle Urheilu*.  16.10.2012. Viitattu 16.10.2012.
5. ↑  Flames acquire Russell in deal with Blues *NHL.com*.  5.7.2013. Viitattu 5.7.2013. (englanniksi)
6. ↑  O'Neill, Dan: Blues' Russell will battle brother in Columbus *Stltoday*.  14.2.2012. Viitattu 4.10.2012. (englanniksi)
7. ↑  Jones, Terry: No bull with Caroline's Russell *Slam! Sports*.  13.5.2012. Viitattu 4.10.2012. (englanniksi)[vanhentunut linkki]

Kanadan joukkue – Jääkiekon MM-kilpailut 2010
2 Russell |
4 Del Zotto |
5 Giordano |
8 Burns |
9 Downie |
10 Perry |
11 Raymond |
13 Whitney |
14 Eberle |
17 Bourque |
18 Staal |
19 Kane |
20 Tavares |
21 Laich |
22 Beauchemin |
28 Cumiskey |
29 Ott |
30 Johnson |
40 Dubnyk |
47 Peverley |
50 Mason |
57 Myers |
91 Stamkos |
92 Duchene |
94 Smyth |
Valmentaja MacTavish

Kanadan joukkue – Jääkiekon MM-kilpailut 2012
2 Keith |
3 Phaneuf (**A**) |
4 Bouwmeester |
5 Schenn |
7 Russell |
9 Kane |
10 Perry |
14 Eberle |
15 Getzlaf (**C**) |
16 Ladd |
20 Tavares |
22 Quincey |
24 Benn |
26 Purcell |
27 Murray |
30 Ward |
31 Hackett |
33 Methot |
37 O'Reilly |
40 Dubnyk |
41 Burrows |
44 Vlasic |
53 Skinner |
81 Sharp (**A**) |
93 Nugent-Hopkins |
Valmentaja Sutter